
Narva Linnavalitsuse 26.04.2023 korralduse nr 281-k 
„Narva Sotsiaaltöökeskuse teenuste hinnakirja kehtestamine“ 
muutmine

1. Asjaolud ja menetluse käik
[bookmark: _GoBack]Narva Linnavalitsuse 26.04.2023 korraldusega nr 281-k kehtestati Narva Sotsiaaltöökeskuse poolt osutatavate tasuliste teenuste hinnakiri. Aga käesoleva korralduse punkt 3.1. „Väljaspool kodu osutatav üldhooldusteenus“ nõuab täpsustamist. Teeme ettepaneku täiendada korraldust niimoodi, kui väljaspool kodu osutatava üldhooldusteenuse saamiseks õigustatud isikule hakatakse teenust osutama või lõpetatakse teenuse osutamine kalendrikuu kestel, tasutakse nimetatud kalendrikuul osutatud teenuse eest proportsionaalselt teenusel              viibitud päevade arvuga. Ajutisel lahkumisel väljaspool kodu osutatavalt üldhooldusteenuselt, tuleb tasuda kohamaksumus (hoolduskomponent) ka äraoldud päevade eest.
Sellega seoses on vaja ülalnimetatud korraldus muuta.
  
2. Õiguslikud alused
2.1. Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2.2. HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. Otsus
3.1. Muuta Narva Linnavalitsuse 26.04.2023 korralduse nr 281-k „Narva Sotsiaaltöökeskuse teenuste hinnakirja kehtestamine“, sh täiendada korraldus punktiga 3.1.21. alljärgnevalt:
„3.1.21. Kui väljaspool kodu osutatava üldhooldusteenuse saamiseks õigustatud isikule hakatakse teenust osutama või lõpetatakse teenuse osutamine kalendrikuu kestel, tasutakse nimetatud kalendrikuul osutatud teenuse eest proportsionaalselt teenusel viibitud päevade arvuga. Ajutisel lahkumisel väljaspool kodu osutatavalt üldhooldusteenuselt, tuleb tasuda kohamaksumus (hoolduskomponent) ka äraoldud päevade eest.“.

4. Rakendussätted
4.1.  Korraldus jõustub tagasiulatuvalt alates 01.07.2023.
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse                        Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

